舒伯特作品 D.839

舒伯特作品 ，通常叫   或者 ，原題 ，係由著名奧地利作曲家舒伯特喺1825年春夏期間作嘅一首浪漫詩歌，亦係佢最受歡迎嘅作品之一。

首歌寫嚟係畀人聲加鋼琴表演嘅，歌詞原本係一首德文嘅敍事詩，後來有人填咗聖母經入去，變成而一般人認識嘅舒伯特 。

喺廿世紀至廿一世紀初嘅基督教地區，爾首歌有返咁上下文化影響力。首歌有宗教意涵，而且冇咗原詞之後，首歌嘅旋律變成畀人覺得祥和平靜，所以啲人成日都會喺婚禮同喪禮用佢；除此之外，甚至仲有唔少大眾媒體產物有攞呢首歌做佢哋配樂嘅一部份。

原版 ｢艾倫嘅第三首歌｣

，又叫 ，係一套七部曲嘅第六部，歌詞出自長篇敍事詩 嘅第3章第29段，標題 ｢獻畀聖母嘅頌歌｣，基本上係一個虛構故仔入面其中一幕嘅台詞，內容係驚慌之下嘅女主角艾倫向聖母瑪利亞祈禱嗰陣講嘅嘢。因為唱歌嘅人情節上係女仔，歌詞亦講明自己係女仔，所以通常係由女高音唱，再加一件樂器伴奏，不過首歌亦可以齋係器樂，又或者由女高音以外嘅歌手唱。

至於 ，就本身係1810年蘇格蘭作家  出版嘅作品，原作其實係英文，後來被  譯咗做德文，1819年出版，舒伯特用嘅就係德文版。

舒伯特原先用嘅雖然係德文詞，但係佢喺1826年4月5號出版 嗰陣，入面其實有齊德文同英文詞。不過因為詩體其實係不可譯嘅嘢，德文詞同英文詞嘅意思並唔完全對應，喺細節上，出入其實好大。

拉丁文版 ｢聖母頌｣ 

一般人講嘅舒伯特《聖母頌》其實係後人改編嘅作品，即係《艾倫嘅第三首歌》配咗拉丁文詞；拉丁文詞同德文詞其實一啲關係都冇，而係將拉丁文聖母經夾硬填入音樂入面。拉丁文版係喺天主教最常見嘅版本，但係因為其實唔係原作，所以拉丁文版其實有啲怪。

拉丁文版因為只係普通嘅聖母經，冇話特別要搵女高音或者其他女聲唱嘅事；例如舉世聞名嘅意大利男高音巴伐洛堤就喺 1994 年嗰陣公開演唱過呢首歌。

原版歌詞

拉丁文歌詞

大眾傳媒產物 
大眾傳媒用過首歌唔少次，例子包括：
 1998年，絲蓮·迪安嘅專輯收錄咗 ，係《艾倫嘅第三首歌》同《聖母頌》嘅混合版，當中《艾倫嘅第三首歌》係英德詞混合版，德文詞譯嗮做英文，英文詞亦改到現代化咗少少
 1940年，迪士尼嘅幻想曲用咗做片尾曲，淨係用咗樂曲部份，英文歌詞全部係重新作過

浪漫詩歌
喪禮

拎 
Ave Maria - by Zurich Boys Choir，一個男仔演唱《艾倫嘅第三首歌》，伴奏係豎琴。
Schubert: Ave Maria, D. 839，一個女高音演唱《聖母頌》。

攷 

德文歌‎
法蘭茲·舒伯特